Fra 1875 til sin død var han en stor medeier i Hafslund hovedgård, en virksomhet som omfattet sagbruk, trelasteksport og rundt 340 000 dekar skog i Østfold og Østerdalen. Faren hadde vært Hafslunds største eier, og han arvet farens eierandel sammen med sine to søstre. Søstrene og de andre eierne solgte i 1894 Hafslund til det konsortiet som ble starten på energiselskapet Hafslund. Som forretningsadvokat representerte Wegner også Hafslund bruk. Allerede i 1879 hadde han som representant for seg selv og medeierne uten hell forsøkt å selge Hafslund.